stanford-oval/wikipedia huggingface dataset:
באנג סי-היוק
דיסקוגרפיה > כמפיק

| שנה | אמן | אלבום | הערות |
| --- | --- | --- | --- |
| 2007 | וונדר גירלז (אנ') | The Wonder Years (אנ') |  |
| 2009 | קים טה-גון (אנ') | 1st Mini Album (אנ') |  |
| 2009 | טי-ארה (אנ') | Absolute First Album (אנ') | ככותב ומפיק של "Like the First Time" |
| 2010 | 2AM (אנ') | Saint o'Clock (אנ') |  |
| 2011 | לי היון (אנ') | You Are the Best of My Life |  |
| 2011 | הום (אנ') | Homme by Hitman Bang |  |
| 2011 | לי סונג-גי (אנ') | Tonight |  |
| 2011 | טין טופ (אנ') | Roman (אנ') | עם המלחין פארק צ'אנג-היון |
| 2012 | לי היון | The Healing Echo |  |
| 2013 | BTS | 2 Cool 4 Skool | הפקה משותפת עם פידוג |
| 2013 | BTS | ?O!RUL8,2 | הפקה משותפת עם פידוג |
| 2014 | BTS | Skool Luv Affair |  |
| 2014 | BTS | Skool Luv Affair Special Addition |  |
| 2014 | BTS | 1st Japan Single Album: No More Dream |  |
| 2014 | BTS | 2nd Japan Single Album: Boy In Luv |  |
| 2014 | BTS | Dark & Wild |  |
| 2014 | BTS | 3rd Japan Single Album: Danger |  |
| 2014 | BTS | Wake Up |  |
| 2015 | BTS | The Most Beautiful Moment in Life, Pt. 1 (אנ') |  |
| 2015 | BTS | 4th Japan Single Album: For You |  |
| 2015 | BTS | The Most Beautiful Moment in Life, Pt. 2 (אנ') |  |
| 2015 | BTS | 5th Japan Single Album: I Need U |  |
| 2015 | BTS | 6th Japan Single Album: Run |  |
| 2016 | BTS | The Most Beautiful Moment in Life: Young Forever |  |
| 2016 | BTS | Youth |  |
| 2016 | BTS | Wings |  |
| 2017 | BTS | You Never Walk Alone |  |
| 2017 | BTS | Love Yourself: Her |  |
| 2018 | BTS | Love Yourself: Tear |  |
| 2018 | BTS | Love Yourself: Answer |  |
| 2018 | IZ (אנ') | Angel | "Angel" הופק עם סופרים בוי,  "Granulate" הולחן במשותף עם קים דו-הון |
| 2019 | TXT (אנ') | The Dream Chapter: Star (אנ') |  |
| 2019 | BTS | Map of the Soul: Persona |  |
| 2019 | BTS | BTS World: Original Soundtrack (אנ') |  |
| 2019 | TXT | The Dream Chapter: Magic (אנ') |  |
| 2020 | GFriend (אנ') | Labyrinth (אנ') |  |
| 2020 | BTS | Map of the Soul: 7 |  |
| 2020 | TXT | Dream Chapter: Eternity (אנ') |  |
| 2020 | GFriend | Song of the Sirens (אנ') |  |
| 2020 | BTS | Map of the Soul: 7 – The Journey (אנ') |  |
| 2020 | GFriend | Walpurgis Night (אנ') | שותף בכתיבת "Mago (אנ')"  ובהפקת וכתיבת "Apple" ו-"Labyrinth" |
| 2020 | TXT | Minisode1: Blue Hour (אנ') |  |
| 2020 | אנהיפן (אנ') | Border: Day One (אנ') |  |
| 2021 | אנהיפן (אנ') | Border: Carnival (אנ') |  |
| 2021 | TXT | The Chaos Chapter: Freeze (אנ') |  |
| 2021 | סבנטין | Your Choice (אנ') |  |
| 2021 | TXT | The Chaos Chapter: Fight or Escape (אנ') |  |
| 2021 | אנהיפן | Dimension: Dilemma (אנ') |  |
| 2022 | אנהיפן | Dimension: Answer (אנ') |  |
| 2022 | לה סרפים | Fearless (אנ') | מפיק בפועל |
| 2022 | TXT | minisode 2: Thursday's Child (אנ') |  |
| 2022 | אנהיפן | Manifesto: Day 1 (אנ') |  |
| 2022 | לה סרפים | Antifragile (אנ') | מפיק בפועל |
| 2023 | TXT | The Name Chapter: Temptation (אנ') |  |
| 2023 | לה סרפים | Unforgiven (אנ') | מפיק בפועל |
| 2023 | &טים (אנ') | First Howling : WE | ככותב ומפיק של "Firework" |
| 2024 | לה סרפים | Crazy (אנ') | כמפיק של "Crazy" (אנ') ו-"Pierrot" |
הכרה > פרסים

| פרס | שנה | קטגוריה | תוצאה |
| --- | --- | --- | --- |
| פרסי המוזיקה של מלון (אנ') | 2009 | פרס כותב השירים | זכייה |
| פרסי הבחירה שנות ה-20 של Mnet (אנ') | 2010 | פרס הכוכב המשפיע ביותר של שנות ה-20 | זכייה |
| פרסי זכויות היוצרים הקוריאני | 2011 | המלחין הטוב ביותר (בלדה) | זכייה |
| פרסי זכויות היוצרים הקוריאני | 2011 | כותב השירים הטוב ביותר (בלדה) | זכייה |
| פרסי זכויות היוצרים הקוריאני | 2011 | פרס יצירת מופת | זכייה |
| פרסי אמן אסיה (אנ') | 2016 | פרס המפיק הטוב ביותר | זכייה |
| פרסי המוזיקה של מלון | 2016 | פרס כותב השירים | זכייה |
| פרסי MAMA לשנת 2016 (אנ') | 2016 | פרסים מיוחדים - המפיק הבכיר הטוב ביותר | זכייה |
| פרסי דיסק הזהב (אנ') | 2017 | המפיק הטוב ביותר | זכייה |
| פרסי המוזיקה של סירקל צ'ארט (אנ') | 2017 | מפיק השנה | זכייה |
| פרסי התוכן של קוריאה | 2017 | ציון לשבח הנשיאותי | זכייה |
| פרסי המוזיקה של סיאול (אנ') | 2018 | פרס המפיק | זכייה |
| פרסי המוזיקה של ג'יני (אנ') | 2018 | פרס המפיק | זכייה |
| פרסי MAMA לשנת 2018 (אנ') | 2018 | מפיק השנה | זכייה |
| פרסי אדיילי לתרבות | 2018 | פרס פרונטיר | זכייה |
| פרסי החדשנות של פוני צ'ונג | 2020 | פרס החדשנות | זכייה |
| פרסי MAMA לשנת 2020 (אנ') | 2020 | המפיק הבכיר הטוב ביותר של השנה | זכייה |
הכרה > רשימות

| מפרסם | שנה | רשימה | מיקום |
| --- | --- | --- | --- |
| בילבורד | 2018 | שחקנים עוצמתיים בינלאומיים - הקלטה | נכנס |
| בילבורד | 2019 | דור עוצמתי חדש: 25 החדשנים המובילים | נכנס |
| בילבורד | 2019 | שחקנים עוצמתיים בינלאומיים - הקלטה | נכנס |
הערות שוליים

↑  Grace Chung, Korea’s 50 Richest 2021: A Record 46 Billionaires Make The List, Forbes (באנגלית)
↑  Jianne Soriano, Bang Si-Hyuk, Founder Of BTS' Label, Makes His Debut On Forbes Korea's Richest List 2021, Tatler Asia (באנגלית)
↑  Yoojung Lee, wall K-Pop Billionaire Behind BTS Doubles Wealth on Adding Bieber, Bloomberg, ‏1 ביוני 2021
↑  Bang Si-hyuk: from ‘hitman’ to ‘motivator’, kpopherald.koreaherald.com
↑  Yonhap, BTS agency listed amid fanfare on stock market - The Korea Herald, The Korea Herald, ‏4 בספטמבר 2020
↑  Raisa Bruner, HYBE and Bang Si-hyuk Are Transforming the Music Business—With a Little Help From BTS, Time, ‏3 בפברואר 2022
↑  Choi Ji-won, Hybe’s Bang Si-hyuk receives SNU’s first honorary degree as pop-culture figure - The Korea Herald, The Korea Herald, ‏4 במרץ 2022
| --- | --- |
בקרת זהויות :  ISNI: 0000 0003 7246 7665  MusicBrainz: 63138eec-6e47-47e3-bb61-142e150385f6  NLK: KAC201314798  VIAF: 23155707095922412482   WorldCat (עם VIAF): 23155707095922412482
אשתו של שומר גן החיות

| --- | --- |

כרזת הסרט
 מבוסס על:  אשתו של שומר גן החיות 
 בימוי:  ניקי קארו 
 תסריט:  דיאן אקרמן, Angela Workman 
 עריכה:  דיוויד קולסון 
 שחקנים ראשיים:  ג'סיקה צ'סטיין, יוהאן הלדנברג, דניאל בריהל
 מוזיקה:  הארי גרגסון ויליאמס 
 צילום:  אנדריג' פארק 
 מדינה:  צ'כיה צ'כיה בריטניה בריטניה ארצות הברית ארצות הברית
 חברה מפיצה:  UIP Duna, Focus Features 
 שיטת הפצה:  וידאו על פי דרישה 
 הקרנת בכורה:  30 במרץ 2017 
 משך הקרנה:  127 דק' 
 שפת הסרט:  אנגלית, גרמנית, עברית 
 סוגה:  סרט ביוגרפי, סרט מלחמה, סרט היסטורי, סרט דרמה, סרט שמבוסס על ספרים 
 מקום התרחשות:  פולין 
 הכנסות באתר מוג'ו:   zookeeperswife
 אתר רשמי
 דף הסרט ב־IMDb
 
אשתו של שומר גן החיות (באנגלית: The Zookeeper's Wife) הוא סרט דרמה ביוגרפי צ'כי-בריטי-אמריקאי, בבימוי ניקי קארו, המבוסס על ספר מאת דיאן אקרמן באותו שם (אנ'). הסרט מתאר את סיפורם האמיתי של יאן ואנטונינה ז'בינסקי, שהסתירו יהודים בגן החיות בוורשה בניהולם במהלך הכיבוש הנאצי בפולין. בסרט משחקים בתפקידים הראשיים ג'סיקה צ'סטיין ויוהאן הלדנברג.
הסרט הוקרן בבכורה עולמית ב-8 במרץ 2017 בוורשה שבפולין, מקום הסיפור, ואחריו הוקרן בבכורה בארצות הברית בפסטיבל Cinequest בסן חוזה, קליפורניה, ב-12 במרץ 2017. הסרט שוחרר לצפייה בארצות הברית ב-31 במרץ 2017, על ידי Focus Features, ועל ידי סרטי יוניברסל בבריטניה ב-21 באפריל 2017. הוא זכה לביקורות מעורבות מצד מבקרים, אך הסרט הכניס 26 מיליון דולר ברחבי העולם.
עלילה

ד"ר יאן ז'בינסקי (יוהאן הלדנברג) הוא מנהל גן החיות של ורשה, אחד הגדולים באירופה של שנות השלושים. הוא מנהל את גן החיות בעזרת רעייתו אנטונינה (ג'סיקה צ'סטיין).
ב-1 בספטמבר 1939 מתחילה ההפצצה האווירית על ורשה והפלישה לפולין. בני הזוג ז'בינסקי ובנם ריצ'רד (טימותי רדפורד ואחר כך, ואל מאלוקו) שורדים בקושי רב, וגן החיות נסגר למבקרים. כאשר ההתנגדות הפולנית קורסת, ד"ר לוץ הק (דניאל בריהל), ראש גן החיות של ברלין והזואולוג הראשי של אדולף היטלר ויריבו המקצועי של יאן, מבקר בגן החיות בזמן שיאן נעדר. הוא מציע לשלוח את בעלי החיים היקרים לגן החיות בברלין עד לאחר המלחמה, ובהמשך חוזר עם חיילים נאצים כדי לירות בשאר החיות. הוא מפתח עניין רומנטי באנטונינה.
יהודי ורשה נאלצים להיכנס לגטו ורשה. חבריהם היהודים של הזוג ז'בינסקי, מאוריסי פרנקל (עדו גולדברג) ובת זוגו מגדה גרוס (אפרת דור), מחפשים מקום בטוח לאוסף החרקים של חבר. אנטונינה מציעה מקלט למגדה. בידיעה שהם יכולים להוציאה להורג בגין עזרה ליהודים, יאן ואנטונינה מחליטים להשתמש בגן החיות כדי להציל יהודים נוספים.
שחקנים ראשיים

ג'סיקה צ'סטיין - אנטונינה ז'בינסקה
יוהאן הלדנברג - יאן ז'בינסקי
דניאל בריהל - לוץ הק
מייקל מקהלטון - ירזיק
עדו גולדברג - מוריס פרנקל
אפרת דור - מגדה
שירה האס - אורסולה
ואל מלוקו - רי'צרד ז'בינסקי
טימותי רדפורד - ר'יצרד ז'בינסקי הצעיר
הקשר היסטורי

הסרט "אשתו של השומר החיות" מבוסס על ספרה של דיאן אקרמן באותו השם, שהתבסס רבות על יומניה של אנטונינה ז'בינסקה, שפורסמו בפולין בשם Ludzie i zwierzęta (בתרגום: "אנשים ובעלי חיים") (1968). בהיבטים מרכזיים בהקשר ההיסטורי, התסריט עוקב מקרוב אחר סיפורם של אנטונינה ובעלה יאן. שניהם ניהלו את גן החיות של ורשה. אנטונינה עזרה לבעלה שהיה מנהל גן החיות. בעלי חיים היו חלק מחיי משפחתם, וההרס שנבע מהמתקפה על ורשה ושיקום גן החיות שלאחר מכן מתועד היטב. מתוארות פעולותיו של לוץ הק והניסויים שלו בבעלי החיים, אם כי היחסים האינטימיים של הגיבורה, אנטונינה והאנטגוניסט, הנם מוגזמים. עם זאת, התנגדות לכיבוש הנאצי ובסופו של דבר הצלתם של למעלה מ-300 יהודים מגטו ורשה תוארו במדויק.
הערות שוליים

↑  "Box Office: Boss Baby Bumps Beast From Number One". Rotten Tomatoes. 2 באפריל 2017. נבדק ב-12 באוגוסט 2017. {{cite web}}:  (עזרה)
↑  Brueggemann, Tom. "'Wonder Woman' Sends Indie Box Office Straight to Hades - IndieWire". www.indiewire.com.
↑  Brooks, Brian; Brooks, Brian (2 באפריל 2017). "'The Zookeeper's Wife' Debuts To $3.3M; 'David Lynch' Doc Gets Solid Start – Specialty Box Office". {{cite web}}:  (עזרה)
↑  "The Zookeeper's Wife Movie vs the True Story of Antonina Zabinski". History vs Hollywood. נבדק ב-1 באפריל 2017. {{cite web}}:  (עזרה)
| --- | --- |
בקרת זהויות :  NLI: 987007398937705171 
גן החיות של ורשה בתמונה בשנת 1938, שנה לפני פרוץ מלחמת העולם השנייה.
יאן ז'בינסקי, מנהל ומפקח גן החיות של ורשה
הווילה בגן החיות בוורשה בה הוחבאו יהודים
שלט המצביע על מיקום מנהרת המילוט מהווילה של שומר גן החיות.
חצר גן ילדים

חצר גן ילדים בירושלים
חצר גן הילדים היא סביבת למידה חוץ-גנית, המזמנת ומאפשרת למידה משמעותית מתוך סקרנות והתנסות אישית ישירה עם הסביבה, אשר תורמת להתפתחות הילדים בתחומים רבים. רווחת התפיסה כי יש להתייחס לחצר הגן כסביבת למידה מכוונת או מזדמנת בהוראה ישירה או באמצעות תנועה, משחק ואינטראקציה חברתית אשר מתרחשת לא רק עם האנשים והילדים בחצר, אלא גם עם החפצים הנמצאים בתוך החצר. חצר הגן צריכה לתת מענה להתנסות בהרפתקאות יומיומית וללמוד באמצעות חושים.
ההתייחסות לחצר הגן כמרחב למידה המשלים את התכנים הלימודיים המועברים בכיתת הגן ומאפשר התנסות ויישום הלמידה דרך החושים והמשחק בחצר, הוא דבר התורם להפנמת הלמידה. בתכנון חצר הגן יהיה ביטוי ונוכחות לתפיסה החינוכית שלפיה עובד הגן, דבר המביא לשונות וייחודיות בחצר גנים הפועלים בהקשר חינוכי מסוים, כך שחצר הגן הממשלתי הרגיל תהיה שונה מחצר של גן הפועל על פי גישת ולדרוף (הגישה האנתרופוסופית), הגן הפועל על פי גישת מונטסורי, הגן הזורם וכדומה.
חצר הגן בתפיסות שונות > חצר הגן הממשלתי הרגיל

הגן המסורתי הרגיל משמש כ-90% ממערך הגנים בישראל. הגן הרגיל נשען על תאוריית ההתפתחות הנורמטיבית. בגנים אלו משלבים משחק ולמידה בהתאם לגיל והשלב ההתפתחותי של הילד. הילד נחשף לפעילות לימודית ומשחקי למידה התואמים את גילו והדגש הוא על הכנה לכיתה א'.
חצר הגן הרגיל תכלול את כל המתקנים המחויבים על פי הפרוגרמה לתכנון גני ילדים. מתקנים לטיפוס, מתקנים לאיזון ושיווי משקל (כמו גשר וקורה מתנדנדת צרה), מתקנים מחומרים ממוחזרים מאביזרים מחיי היום-יום (צמיגים). המתקנים ישובצו במרחב החצר במקומות שהגישה אליהם תהיה נוחה והמעבר אל מתקנים נוספים יהיה חופשי ממכשולים.
בכל חצרות הגנים התהווה מרחב חולי הממוקם בשטח מוצל בחצר. עדיף להיות מוקף בצמחייה ארץ-ישראלית ומסמל עולם טבע של חול ומים, ארץ ים תיכונית, ארץ מדבר והרים. כך, במרחביה המצומצמים של חצר גן הילדים, אפשר לייצר חוויה חושית אותנטית של סביבה מקומית, שמתאימה לאופן הלמידה של ילדים צעירים בישראל.
חצר הגן בתפיסות שונות > חצר הגן לפי שיטת מנטסורי

שיטת מונטסורי – שיטה חינוכית שפיתחה ד"ר מריה מנטסורי, שבמרכזה הדגש על הלמידה בגנים האווירה אקדמית, בכיתה יש קבוצות רב גילאית מתוך תפיסה הגורסת כי קבוצות הגיל השונות מעשירות ומפרות אחת את השנייה. האווירה לימודית, יש הרבה עיסוק בבחינה של כמויות, גדלים, משקלים ,על ידי פעילויות ואביזרים, הרבה בנייה ועיסוק בגאוגרפיה, עיסוק רב בהכנה לקריאה, דגש רב על סדר ועקביות של הפעילויות, יש הרבה פעילויות של עבודות בית, מצד שני, אין סדר יום מובנה הילדים אחראים להתנהלות הזמן שלהם.
חצר הגן הסביבה החיצונית מהווה שלוחה נוספת של חדרי הלימוד, דלת החצר פתוחה באופן קבוע ומאפשרת זרימת פעילות. בגן מנטסורי מייחסים חשיבות רבה לפעילות מחוץ לגן ומתייחסים לחצר כחלק בלתי נפרד מתהליך הלמידה בגן. הילדים לומדים על צמחים וחרקים והלמידה הופכת להתנסות, תוך דגש על גילוי, חיפוש, וחקר, דבר היוצר למידה ברמות חשיבה גבוהות.
חצר הגן גדולה מרווחת מאוד ועשירה במתקנים מלאכותיים צבעוניים ומשחקים, החצר כוללת הרבה גירויים ויזואליים וחושיים עבור הילד, מרחב חולי גדול.
חצר הגן בתפיסות שונות > חצר הגן לפי גישת ולדורף

גישה זו מדגישה את התאמת הסביבה החינוכית של הילד לשלבי התפתחותו. גני ולדרוף הם יותר "רוחניים". הדגש בהם הוא על דמיון, טבע ורוחניות, כאשר בצורה מכוונת אין חשיפה לעולם האקדמי לפני גיל שבע. גנים העובדים ברוח חינוך ולדרוף שמים דגש על יצירה, פיתוח דמיון, משחק חופשי, עבודה ופעילות יצירתית, מלאכות ועבודות יד, ניקיון וסדר, בישול והכנת ארוחות כחלק מסדר היום ותוכנית העבודה.
חצר הגן מעוצבת באופן רך, מרגיע, מנוטרלת מגירויים עזים ככל האפשר, החצר נראית טבעית, והאווירה פשוטה וחמה. הציוד הקיים בחצר מורכב מחומרים הקיימים בטבע, בולי עץ, צדפים ואצטרובלים. חצר הגן הנה טבעית ביותר, יש בה חול, אדמה, עצים, וצמחייה ברוב הגנים לרוב יש גינת תבלינים, גן ירק, גינת פרחים, בנוסף לכך כלי בישול, בתי עץ, נדנדות מהעצים, וחפצים ממשיים מהעולם האמיתי בהם משחקים הילדים. המשחק בחצר הגן היא חווייתית, הילדים לומדים על הטבע, ובאמצעות הטבע, חווים את המעגליות בטבע, עוקבים אחרי השינויים מקרוב.
חצר הגן בתפיסות שונות > חצר הגן הזורם

בבסיס התפיסה החינוכית שלפיה פועל הגן הזורם בבסיסה עומדת ההנחה שיש לתת לילד האפשרות לבחור ולפעול בצורה חופשית. את השיטה פיתח גדעון לוין ולפיה כל הפעילות של הילדים בגן תכלול את ארבעה מרכיבים: משחק, עבודה, למידה ויצירה, ושכל חלק חשוב במידה שווה. כל פעילות בגן תכלול את ארבעת המרכיבים האלה אך אצל כל ילד המינון של כל מרכיב הוא שונה. ערך העבודה הוא בהנאה שהיא גורמת לילד בתוצר ובמאמץ מאחר שהיא כרוכה במאמץ; ערך היצירה הוא בכך שהילד משתמש בדמיון ובמקוריות שלו; ערך המשחק הוא בעצם התרחשותו מבלי שיהיה לו תוצאות או תוצר; ערך הלמידה הוא בכך שיש בה גם מאמץ וגם הנאה והילד מרחיב את הידע שלו.
חצר הגן היא חצר המזמינה ריצה, קפיצה טיפוס במתקנים, נדנוד ומשחקי כדור. בחצר הגן יש גן ירק וגינת פרחים שמטופחים על ידי ילדי הגן והגננים. בחצר זו יהיה גם דגש על שימוש ב"גרוטאות".
חצר הגן בתפיסות שונות > חצר גן היער

גן יער הוא גן ללא קירות וגגות, המתקיים בשטח פתוח של נוף טבעי, כמו יער, או חוף ים. לסדר היום בגני יער שונים פנים רבות ומגוונות. למשל, יש גני יער שבהם הילדים נמצאים במרחב הפתוח בשעות הבוקר וחוזרים לגן בשעות הצהריים. מודל זה מומלץ לגנים שבהם יום לימודים ארוך. בגני יער אחרים, בכל שבוע הילדים נמצאים כמה ימים בשטח וכמה ימים בתוך מבנה הגן. המשותף לכל גני היער הוא התפיסה שבכל מזג אוויר יוצאים לשטח הפתוח ומתמודדים עם אתגרי מזג האוויר. יש חשיבות ליציאה החוצה בכל מזג אוויר, אפילו לזמן קצר, כדי שהילדים יחוו את עונות השנה בכל מזג אוויר, ייפתחו חוסן, יהיו בתנועה וינשמו אוויר צח.
נוסדו אלפי גני יער בכל רחבי אירופה וארצות הברית, ביפן ובמדינות רבות נוספות; נכון ל-2017, בישראל קיימים רק שני גני יער, שפועלים במסגרת החינוך הפורמלי ושבהם נמצאים ילדי הגן במהלך רוב שעות הלימודים במרחב הפתוח החוץ-כיתתי. גן אחד נמצא במצפה רמון, בניהול הגנן רון מלצר, והגן האחר בכפר חנניה שבגליל העליון, בניהולה של הגננת סיגל דרור. שני הגנים מקבלים תמיכה של הפיקוח במשרד החינוך.
עקרונות גני היער: חינוך סביבתי משמעותי; פיתוח כישורים מוטוריים מגוונים; חוויית עונות השנה והכרת תופעות טבע; התנסות רב-חושית כאורח חיים; משחק עם חומרים מזדמנים; לימוד הוליסטי באמצעות החושים, תנועה ושיח; מפגש עם עולם הטבע, עם צמחים ובעלי חיים בסביבתם הטבעית; פעילות גופנית מאתגרת והכרת גבולות היכולות האישיים (למשל, היכולת ללכת בשיווי משקל לאורך בול עץ או לבקש עזרה); התנסות בחוויית השקט, בחוויית ה'כאן ועכשיו'; פיתוח רגישות לאקולוגיה של הטבע; פיתוח ערכים הקשורים לטבע, אדם וסביבה.
בחצר גן היער נמצאת גבעת טיפוס שהיא שטח טבעי, המאפשר לילדים צעירים להתנסות על ידי משחק בשיווי משקל, מאמץ גופני, יציבה, מבלי לתרגל מיומנויות אלו באופן מאולץ. לרוב, בחצר מתקיים שטח משתנה, המספק מסלולי הליכה מגוונים, מציב אתגרים פיזיים ומצריך התמצאות מרחבית, כפי שקיים באופן טבעי במרחבים פתוחים. אפשר להקים בחצר, בשיתוף ילדי הגן, גבעות קטנות. מומלץ להקים את הגבעות מאדמת חמרה, המתפזרת הרבה פחות מחול רגיל. בגנים שבהם אין אדמת חמרה אפשר לבנות מדי שבוע גבעת חול קטנה מחדש. על מנת ליצור משחקים ופעילויות מגוונות מסביב לגבעה ומעליה מומלץ להכין מבעוד מועד, ולהניח בצד הגבעה, מגוון חפצים כגון: גרוטאות, כלי בית או משטחים או חומרי יצירה טבעיים, כמו: ענפים, אצטרובלים, חלוקי נחל או עלים. שבהם יכולים הילדים להשתמש למגוון פעילויות מדי יום (לשחק, ליצור, למיין, לסדר וכדומה). לבני בוץ ערמה של לבני בוץ בחצר הגן תעורר השראה לבנייה, משחק ויצירה. אפשר להכין את הלבנים יחד עם הילדים בדרך פשוטה וזמינה. מחנאות פעילות של מחנאות בחצר הגן או מחוצה לו מביאה לרוח הרפתקנית ולחוויות של בנייה ויצירה. הילדים לומדים מיומנויות של פתרונות פשוטים לבניית אוהלים ומבנים אחרים, שבהם הם יכולים להירגע או לשחק. ילדים צעירים אוהבים מאוד מקומות מסתור וזקוקים לפעמים למקומות שבהם אפשר להתאסף.
חצר הגן בתפיסות שונות > חצר הגרוטאות

חצר הגרוטאות היא חצר הצמודה למבנה הגן ובה גרוטאות; שהן חפצים וחומרים השייכים לעולם האמיתי של המבוגר שיצאו מכלל שימוש. מטרת החצר היא לפתח ולאזן את אישיות הילד וזאת על ידי יצירת תנאים מתאימים לפעילות ולמידה. מגוון החפצים והחומרים בחצר מזמנת לילד הפועל בה התנסות רחבה ומעמיקה בתחומי החיים השונים ומספקת חוויה חושית כוללת. הפעילות בחצר תתקיים תוך נוכחות מבוגר על הגננת לעזור לילד להתמקד וליצור מוטיבציה עצמית, יש לתווך בצורה גמישה ואינטואיטיבית תוך הצבת מטרה לתיווך. הגננת מעורבת בפעילות מבלי להתערב בה.
הרעיון לחצר הגרוטאות פותח על ידי מלכה האס בקיבוץ שדה אליהו ומאוחר יותר במכללת אורנים. עקרונות דומים לאלו של האס קוימו גם בגן הזורם של גדעון לוין.
מערכות יחסים בחצר הגן > אינטראקציית ילד–ילד

ילדים בגיל הגן מבטאים העדפה לילדים מסוימים כחברים למשחק על פי דמיון בגיל, מין ובדפוסי התנהגות ועניין משותף. חצר הגן מזמנת את האפשרות לאינטראקציה חברתית חופשית בין הילדים, הם מרגישים חופשיים לא מבוקרים, משתחררים ואז האינטראקציות הן אמתיות. ילדים מתנהגים עם חברים באופן שונה מאשר אלה שאינם חבריהם. בחצר ניתן לצפות באינטראקציות בין חברים הכוללות התנהגויות חיוביות שונות (שיתוף פעולה, משא ומתן) וכן כאלו המאתגרות יותר כמו: מריבות, התנגדויות, וסירובים. חברים נוהגים לפתרון קונפליקטים על ידי משא ומתן, והם ימשיכו להימצא בקרבה פיזית ויעסקו בפעילות משותפת אחרי יישוב המחלוקת בניהם. מצד שני ילדים נוטים לקיים פחות מגע חברתי עם ילדים שאינם חברים.
בחצר הגן תורגש השונות בין הילדים ובמידת המיומנויות שלהם להשיג מטרותיהם הבין אישיות ובמגעים עם בני גילם.
מערכות יחסים בחצר הגן > תפקיד הגננת ואינטראקציית גננת–ילד בחצר הגן

חצר הגן הוא מרחב שבו מתקיימת אינטראקציה גננת ילד באופן שונה מזו שמתקיימת בכיתת הגן. תפקיד הגננת והאינטראקציות בחצר דינמיות. האינטראקציה מתאפיינת בכך שהיא מספקת הזנה והצבת גבולות להתנהגות חברתית, ולטפח התנהגות חברתית מקובלת בקרב קבוצת הילדים. הגננת תהייה מעורבת במצבי קונפליקט שבהם הצדדים אינם חברים היא תנהל דיאלוג על מנת ליישב הסכסוך. בנופף לכך שהגננת תספק לילדים תיווך בפעילות המעודדת למידה, הכוונת הקבוצה לשיתוף פעולה, הצבת גבולות, חלוקת תפקידים במשחק לימודי ועזרה לילדים בהתארגנות. בעוד שהחצר נחשבה לשדה ליציאת הילדים להרפתקאות לחקר, ולהתנסות בדברים חדשים, אז עצם נוכחות הגננת בסביבת החצר יכולה להוות בסיס רגשי בטוח וכתשתית המאפשרת לילד להתפנות עולמו החברתי והמנטאלי. מערכת יחסים זאת משמשת כצינור להעברת מידע בין הילד לגננת בנושאים העוזרים לי להתמודד עם העולם שהוא יוצא לחקור, בחצר אינטראקציה התנהגותית, תקשורת, ומשא ומתן המאפשרים לקשרים בחצר להתנהל בסדירות.
מערכות יחסים בחצר הגן > תפקיד הגננת ואינטראקציית גננת–ילד בחצר הגן > חצר הגן כמרחב למידה

כדי שבמרחב פתוח תתקיים למידה משמעותית יש לאפשר בו ארבעה אלמנטים בסיסיים: מרחב למשחק ותנועה; מרחב יצירה; מרחב טבע; ומרחב למנוחה ושיחות.
מלבד ארבעה אלמנטים בסיסיים אלה רצוי לשלב בתכנון חצרות גני ילדים גם אלמנטים נוספים, לדוגמה: מגוון צמחים המתאימים לאקלים המקומי (שיחים וצמחייה נמוכה של פרחי בר, תבלינים, ירקות גינה, צמחים מושכי ציפורים וחרקים); עצים אשר נותנים צל, סופגים זיהום ומהווים מחסה לציפורי שיר; מבנים וחפצים שמעודדים משחק סוציו-דרמטי ומייצגים את התרבות של הילדים (ביתן עץ, גשר, שבילים מפותלים, באר מים, אוהל טיפי, סירה, במה, דוכן, קופסאות קרטון ומגוון חפצים שמותר להזיז ממקום למקום – בדים, גרוטאות, וכו'); מרחב וציוד שמאפשרים פעילות גופנית מגוונת (טופוגרפיה מגוונת, גבעת טיפוס, מתקן משולב לטיפוס וגלישה, ציוד המזמן תנועה, כגון חישוקים ובדים); מגוון חומרים פתוחים המזמינים את הילדים ליצור מתוך דמיונם מגוון דברים שונים (בית תה, דואר, תיאטרון ועוד מגוון חומרים טבעיים), המעודדים התנסויות סנסו-מוטוריות (למשל, הצעת חומרים טבעיים ליצירה או יצירת מרחב טבעי מגוון שמותר לשחק בו, כמו גינה אדמה ומים); מרחב להתנסות רב-חושית (שביל חושים, יצירה עם חומרים מגוונים, שילוב חומרים מגוונים במרחבי המשחק); מרחב רגיעה (פינת ספרייה, ערסל).
חצר הגן במגזר הערבי בישראל

באופן כללי, רמת המסגרות לגיל הרך במגזר הערבי נמוכה בהשוואה למגזר היהודי: הצפיפות בכיתות ובחצרות גבוהה; רוב המבנים אינם מתאימים למטרה שלשמה נועדו; הציוד, המתקנים ועזרי הלימוד דלים; יש מחסור בתוכניות לימודים בסיסיות בערבית ובתוכניות העשרה, אין כלל ותוכניות המשקפות את הזהות הלאומית-תרבותית הערבית; יש מחסור בתוכניות למעורבות ההורים או הקהילה; תמיכה של שירותים מקצועיים לאבחון מוקדם, ייעוץ וכדומה, נדירה ביותר.
חצר הגן - כיוון שחלק גדול מהגנים במגזר הערבי הם חדרים שכורים שלא נבנו למטרה זו, שטח המבנה קטן ברוב המקרים מהתקן, לעיתים עד כדי מחצית. חלק מהגנים במגזר הערבי ממוקם במבנים שלא זה היה ייעודם המקורי, ולכן אין בהם חצר למשחקים. יש גנים המאלתרים חצרות, אך אלו, במקרים רבים, לא עונות במלואן על צורכי הילדים ואינן עומדות בתקני הבטיחות.
אף שבאופן כללי המצב הפיזי של הגנים במגזר הערבי טוב למדי, קביעה זו מתבססת על אלפי תמונות שנספו ותיעדו מאות גנים בעיקר בצפון הארץ), הרמה אינה אחידה והדבר משקף את ההטרוגניות של המגזר כולו. יש גנים מטופחים יותר ויש מטופחים פחות. הדבר מתבטא בעיקר בחצר, שבמקרים מסוימים נראית מוזנחת והציוד בה לוקה בחסר. לעיתים נראה שאין מייחסים חשיבות לאסתטיקה של החצר, אלא יותר לתפקוד שלה. עם זאת, בכל הגנים לא נמצאו מתקנים שבורים וגם לא בחסר במתקנים בסיסיים.
ראו גם

גן שעשועים
גן יער
הערות שוליים

1 2 3 4  אנדרס ב'(2015). טבע בגן, גן בטבע, עלון דע-גן, 8, 56 – 63
↑  Dinchiiska, S. (2004). SPACE IN THE KINDERGARTEN AS AN INTERCULTURAL PHENOMENON. Trakia Journal of Sciences, 2(2), 40.
1 2 3 4 5 6 7  משרד החינוך(2008). חצר גן הילדים כמרחב למידה – דוח ועדת המשנה לבדיקת תפקידה של חצר גן הילדים, ירושלים.
1 2 3 4 5 6  אנגלהרד, ע.(2013). לקראת חינוך מיטבי בגן הילדים, היוזמה למחקר יישומי בחינוך ,2
1 2  .Lu, J., Xue, Z. C., & Zhu, Q. L. (2010). Study on the design for outdoor scene of kindergarten based on the cognitive development of children . 2(1), 1-12
1 2  פריש,י.(2012). הגננת כמנהלת גן וכמנהיגה חינוכית: חצר הגן כסביבת למידה ,9,
↑  משרד החינוך(2008), חצר גן הילדים כמרחב למידה, דוח ועדת המשנה לבדיקת תפקידה של חצר גן הילדים, ירושלים.
↑  משרד החינוך(2008). חצר גן הילדים כמרחב למידה –דוח ועדת המשנה לבדיקת תפקידה של חצר גן הילדים, ירושלים .
1 2 3  Montessori Israel, Montessorian World, www.montessori.co.il
↑  מורי בית ספר ולדורף הרדוף.(2000) חינוך ולדורף – עקרונות ויישומים .
↑  תלתן,(2002). הלכה ומעשה בחינוך ולדורף (שמונה הרצאות שניתנו בשנת 1922)שטיינר רודולף
↑  תלתן(2000),האדם כישות חושים וקליטה (הרצאות שניתנו בשנת 1923)/רודולף שטיינר
↑  צרפתי, ר.(2012). להניח לילדים להיות ילדים: גנים אנתרופוסופיים בחינוך ולדרוף. עלון דע-גן ,5,
1 2  לוין, ג. (1989) .גן אחר . קריית ביאליק: הוצאת אח.
↑  לוין, ג. (2001 (.מנגינת הפעילות. הד הגן, ב' 36-62.
1 2 3 4 5 6  אנדרס ב'(2016). הרפתקה בחצר הגן, עלון דע-גן ,9,
1 2  Sobel, D. (2016). Nature preschools and forest kindergartens: the handbook for outdoor learning. St. Paul, MN: Redleaf Press
↑  . Sobel, D., . Nature preschools and forest kindergartens, : the handbook for outdoor learning. St. Paul, MN: Redleaf Press, 2016
↑  אנדרס ב'(2015). טבע בגן, גן בטבע, עלון דע-גן, 8, 56 – 63.
1 2  לוין ,ג.(1988). חצר הגרוטאות .
↑  אהרוני, א. (1989), חצר הגרוטאות וחשיבותה לילד בגיל הרך, הד-הגן,
1 2 3  פנינה ש' קליין, יעקוב ב' יבלון(2008). ממחקר לעשייה בחינוך לגיל הרך ,הוועדה לבחינת דרכי החינוך לגיל הרך ירושלים.
1 2  ארז, ת.(2005). כל הגן במה: הגננת והילדים ,3, משרד החינוך השירות הפסיכולוגי.
1 2  אלמוג, ת.(2010). חינוך בישראל: חינוך לגיל הרך בחברה הערבית ,25,
ילדים מטפסים על מתקן הסולמות בחצר גן הילדים (מושב צופית, שנות ה-50 או ה-60)
חצר גן ילדים במצפה הילה
גן ילדים ביישוב היהודי בחברון
חצר גן ילדים ממשלתי במגזר הערבי בנצרת